שיחה:הבחירות הכלליות בשוודיה 2018

message: הערך נכתב באופן בלעדי על-ידי הח"מ, על פי הידע שלי בפוליטיקה השוודית הפנימית, על פי ההתבטאויות והסקרים המופרסמים חדשות-לבקרים, על פי המתרחש במדינה וללא הטייה לפי נטיות-לבי בבואי להצביע. אני מודע למרחק הרב שבין הקורא-העברי הממוצע לבין הפוליטיקה בשוודיה, המחלוקות הפנימיות ואי השפעתם על החיים של האדם החי בארץ-ישראל, ועל כן השתדלתי ביתר-שאת לכתוב את הערך באופן מאוזן בין ימין-לשמאל, ביודעי שלא יהיו הרבה עורכים שיוכלו לתקן את הכתוב בערך וכי כתיבתי עלולה להיות העריכה-העיקרית (של התוכן, בניגוד לעריכה משנית, דהיינו תקלדות, ניסוח וכו') האחרונה שתבוצע בערך זה. על כן, כאמור, כל המתעניין בנושא זה וכל המעוניינת לתרום לויקיפדיה העברית ולקוראיה העבריים, מוזמן ומוזמנת להוסיף מידע על המפלגות השונות, האידיולוגיות שלהן ועל הנושא באופן כללי, בתקווה שהערך יהיה מאוזן ככל הניתן לערכים-פוליטים, שבהם כל פסיק וכל אות עלולים לעורר מחלוקות. אני מקווה שתהנו בעת קריאת הערך, תחכימו ותשפרו אותו במידת הצורך.
את תוצאות הבחירות נוסיף לאחר היוודע תוצאות-האמת (ככל הנראה, ב-10 או ב-11 בספטמבר 2018). נילס אנדרסן - שיחה 16:00, 15 באוגוסט 2018 (IDT)
thread_title:  גילוי נאות של כותב הערך 

message: סטפן לופבן הוכרז כמנצח בערך. למה? הבחירות בשבדיה הן לפרלמנט ולא אישיות לראשות הממשלה. גוש הסוציאליסטים והשמאל הקיצוני שתומך בו הגיע ל-40% מהקולות לעומת 60% לגוש הימין השמרני והימין הקיצוני שמתנגד לו. בעקבות כך הפרלמנט השבדי ערך הצבעת אי אמון שבו ממשלת לופבן הפסידה.https://news.walla.co.il/item/3189281  84.108.191.66 11:34, 28 בספטמבר 2018 (IDT)
replies: text: תודה על השאלה, אלמוני. לוון ומפלגתו ניצחו את הבחירות הללו וזכו ברוב בכמעט כל אחד מהקומינר בשוודיה. זו העובדה היבשה ועל כן היא מוצגת בויקיפדיה (ואכן, כתוב "המנצח בבחירות" ולא "ראש הממשלה הבא", שכן הבחירות היו לפרלמנט ולא לראשות הממשלה). זה לא משנה, אבל גם בחישוב הגושי (אדום-ירוק מול האליאנס) ניצח הגוש "השמאלי" את הגוש "הימני" (מפלגת SD הינה מפלגה פופוליסטית שאינה משתייכת לאף-אחד מהגושים, מה שיוצר את הבעייתיות בהקמת הממשלה החדשה. גם לאחר הבחירות הקודמות היא היוותה מכשול בפני ממשלה שמרנית ("ימנית"), וגרמה בעקיפין, ביחד עם מפלתה של המפלגה השמרנית, להסכמתם של האליאנס להקמת ממשלת-המיעוט הסוציאליסטית ("שמאלית") של S ו-MP).

text: הצבעת אי-האמון היתה ניסיון חד-צדדי לא מוצלח של ראש הממשלה הנוכחי להישאר בתפקידו בממשלת מיעוט, וכצפוי לא התקבלה הממשלה שהוא הציע. עם זאת, גם ממשלה של האליאנס ("ימין") לא תוכל לקבל את אמון הפרלמנט (נכון ל-30/9/2018, אף מפלגה לא מוכנה לשבת בממשלה ביחד עם SD, שאינם מתכוונים - לפי הצהרותיהם - לאפשר לממשלה כזו לקום, מה גם שמפלגות האליאנס לא רוצים למשול כממשלת-מיעוט הנתמכת ברוב של SD) שכן גוש ה"אדומים-ירוקים" ("השמאל") רואה עצמו כמנצח בבחירות ולא רוצה (נכון ל-30/9/2018) לאפשר לממשלת-מיעוט של האליאנס ("ימין") לקום.

text: אוסיף ואומר שלדעתי, המוצא היחידי הוא ממשלת-אחדות (בבסיס של S, M ו-C) שצפויה לקבל את אמון הריקסדאג, אך זוהי כאמור רק דעתי. העובדה היא ש-S זכו למירב הקולות, ועל כן זה מה שרשום בערך הויקיפדי. נילס אנדרסן - שיחה 23:55, 30 בספטמבר 2018 (IDT)
replies: text: : אפשרות אחרת היא לכתוב כי אין מנצח. המפלגה הגדולה בפרלמנט אינה בהכרח המנצחת אם יש נגדה גוש חוסם בפרלמנט. ציפי לבני וקדימה היו המפלגה הגדולה בכנסת ב-2009, אך היה גוש חוסם של מפלגות שהקים ממשלה בלעדיה. המנצח הוא הגוש , לא המפלגה הגדולה ביותר. פה בגלל שפוסלים את "השבדים הדמוקרטים" אין גוש להקמת ממשלה , אך יש גוש חוסם נגד סטפן לופבן, כך שהוא לא המנצח.--84.108.191.66 10:14, 1 באוקטובר 2018 (IDT)
replies: text: ::צר לי לשמוע על המקרה הישראלי ועל התרבות הפוליטית הישראלית המשתמעת מהמקרה. כאן בשוודיה, הבחירות הם מפלגתיות לריקסדאג (בית-הנבחרים, דהיינו "הרשות המחוקקת"). כל אדם מצביע למפלגה שהוא מזדהה עם ערכיה, והמפלגה המנצחת היא זו שזוכה במירב הקולות (ובמקרה הנוכחי, כמו ב-2014, אם תסתכל בנתונים ובגרפיקה, זה מובהק - ישנו רוב של למעלה מ-600,000 מצביעים, המתחלקים לכל אורכה של המדינה מיסטאד ועד קירונה; רק סטוקהולם לא בחרה ב-S). הקמת הממשלה ("הרשות המבצעת") מתקיימת על ידי המפלגה הגדולה בריקסדאג (זו שזכתה באמון הבוחרים) - וקיום ממשלות מיעוט לקדנציה מלאה זו בהחלט אפשרות מתקבלת על הדעת ומתקיימת (על פי דבריך - על ציפי לבני וקדימה משנת 2009 - ייתכן שזה לא יכול לקרות בישראל, וחבל). תרבות-פוליטית וחברתית משתנה ממדינה למדינה (אולי השוני נובע מהשוני המובהק שבין התרבות הדמוקרטית-הותיקה והחילונית שבאירופה לעומת זו הדתית-שבטית שבמזרח התיכון?) ומשיטת-ממשל אחת לאחרת (דונאלד טראמפּ, בשיטה הנשיאותית השונה כמובן מזו השוודית או הישראלית, לא זכה במירב הקולות אך כן במירב האלקטורים).

text: ::הסיבה להפסד בהצבעת אי-האמון שהבאת כאן היא חד-הצדדיות וחוסר הנכונות של שני האישים, לוון ו-ולסטרם, להידבר עם שאר המפלגות לגבי הקמת-הממשלה החדשה; אך להסיק מכך ש-S לא ניצחה בבחירות? בשוודיה ישנה חלוקת-ראשויות ברורה בין הפרלמנט והממשלה. אלו שני גופים שונים, המאזנים זה את זה. הממשלה היוצאת היתה ממשלת-מיעוט לגיטימית ללא רוב-מוחלט בפרלמנט. גם אם בישראל המצב לא כזה, אז לפחות זה כן המצב כאן בשוודיה, והערך כמובן לא מדבר על בחירות לפרלמנט הישראלי ועל התרבות-הפוליטית והחברתית בישראל כי-אם על זו השוודית.

text: ::דעה: משפט אחרון למען הקורא העברי שיקרא על הבחירות ויסתכל בדף השיחה (הכולל דעות), לגבי "השוודים הדמוקרטים" (SD) שהזכרת: הצבעה למפלגה הזו לא היתה חלק מהמשחק של הקמת-ממשלה עתידית שלאחר הבחירות, אלא רק רצון לקדם את הנושא שעליו המפלגה מדברת, דהיינו ההגירה. אני לא מאמין שמישהו מ-17% שהצביעו למפלגה זו לא חשב שהיא תשמש כחברת-ממשלה לגיטימית, אולי מלבד קומץ קיצוניים, וכמובן ראשיה שחלמו על הקמת ממשלת-מיעוט משלהם. מאחר והם הפסידו בהצבעה (הגיעו רק למקום השלישי), אין שום סיבה לאפשר להם להקים ממשלה משלהם.

text: ::אני מקווה שהעניין הובהר, ושמח לענות תמיד על כל שאלה בנושא. זו הדרך הטובה ביותר לקשר את הקורא-העברי עם הנושא הרחוק ממנו ולהבין אותו מכיוונים שונים. נילס אנדרסן - שיחה 22:05, 2 באוקטובר 2018 (IDT)
replies: text: ::: רוב בפרלמנט הוא של 175 צירים. רוב בבחירות הוא של 50% + קול אחד. המפלגה הגדולה ביותר אינה בהכרח המנצחת. המנצח הוא הגוש שיש לו קרבה אידיאולוגית. אם הליכוד יקבל 50 מנדטים, העבודה 40 מנדטים ומרצ 30 מנדטים. מי ניצח? ברור שהעבודה ומרצ. --84.108.191.66 11:16, 6 באוקטובר 2018 (IDT)
thread_title:  הגוש של סטפן לופבן הפסיד- למה הוכרז כמנצח? 

message: בישראל ראש ממשלה עם 6 מנדטים . אז מי נחשב כמנצח ? המפלגה הגדולה או החיבורים הפוליטיים לאחר הבחירות? 2A10:8003:BE1:0:9C88:66B8:C098:4240 16:06, 26 ביוני 2021 (IDT)
replies: text: , ראה את הפסקה מעל. כל הקשר בין התרבות הפוליטית הישראלית לתרבות הפוליטית השוודית מקרי בהחלט, וכל ניסיון השוואה ביניהן על אחריות הכותב בלבד. נילס אנדרסן - שיחה - צאו להתחסן - הבריאות לפני הכל!  17:11, 26 ביוני 2021 (IDT)
thread_title:  שאלה למחשבה -איך מחליטים מי המנצח?